John Tong Hon

Mons. John kardinál Tong Hon  (* 30. júl 1939, Central, Britský Hongkong, Čína) je čínsky rímskokatolícky kňaz, biskup v Hongkongu. Od roku 2012 je kardinálom, v rokoch 1996 až 2008 bol pomocným biskupom Hongkongu, potom jeden rok biskupom-koadjutorom diecézy a v rokoch 2009 až 2017 biskupom Hongkongu. V januári 2019 sa po smrti svojho nástupcu Michaela Yeunga stal apoštolským administrátorom diecézy Hongkong.

 Životopis 
Narodil sa 31. júla 1939 na Staunton Street 8 v Central v Hongkongu. V mladosti strávil desať rokov v okrese Hwa v provincii Guangdong než sa vrátil do Hongkongu. Jeho otec zomrel v Číne v roku 1952 vo veku 42 rokov. Študoval na Seminário de São José v Macau a neskôr získal magisterský titul z filozofie na Čínskej univerzite v Hongkongu, predtým ako získal licenciát a doktorát z dogmatickej teológie na Pápežskej univerzite Urbaniana.

Za kňaza bol vysvätený 6. januára 1966. V decembri 1992 bol spolu s Dominikom Chanom menovaný za generálneho vikára Hongkongskej diecézy. V tejto funkcii pôsobil až do svojho vymenovania za biskupa koadjutora v roku 2008.

 Biskup 
Dňa 13. septembra 1996 ho pápež Ján Pavol II. vymenoval za titulárneho biskupa Bossy a pomocného biskupa Hongkongu. Za biskupa bol vysvätený 9. decembra 1996. Zvolil si motto Dominus pastor meus („Pán je môj pastier“).  Hlavným svätiteľom bol kardinál John Baptist Wu. Spolusvätiteľmi boli arcibiskup Tokia Peter Seiichi kardinál Shirayanagi a tajomník Kongregácie pre evanjelizáciu národov arcibiskup Charles Asa Schleck. V roku 2003 bol vymenovaný za konzultora Kongregácie pre evanjelizáciu národov.

Dňa 30. januára 2008 ho pápež Benedikt XVI. vymenoval za biskupa koadjútora hongkongskej diecézy. Dňa 15. apríla 2009 sa stal hongkongským biskupom po tom, čo bola prijatá rezignácia jeho predchodcu, kardinála Josepha Zen Ze-kiuna SDB z dôvodu veku.

 Kardinál 
Benedikt XVI. oznámil mená 22 nových kardinálov 6. januára 2012, pričom konzistórium bolo naplánované na 18. februára. 18 bolo dostatočne mladých na to, aby sa stali kardinálmi voličmi. Na slávnostnom konzistóriu 18. februára 2012 bol vymenovaný za kardinála – kňaza s titulárnym kostolom Santa Maria Regina Apostolorum. Svoj titulárny kostol v Ríme prevzal 22. apríla 2012. O svoje volebné právo prišiel v pápežských voľbách po svojich 80. narodeninách.

Dňa 21. apríla 2012 bol menovaný za člena Kongregácie pre evanjelizáciu národov a Pápežskej rady pre medzináboženský dialóg.
Zúčastnil sa pápežského konkláve v roku 2013 po rezignácií pápeža Benedikta XVI. s účinnosťou 28. februára 2013 na ktorom bol zvolený pápež František vlastným menom Jorge Mario Bergoglio.

Jeho rezignácia bola prijatá 1. augusta 2017. Po smrti jeho nástupcu Michaela Yeung Ming-cheunga ho pápež František 5. januára 2019 vymenoval za apoštolského administrátora diecézy Hongkong na obdobie uvoľnenia tohto úradu.

 Apoštolský administrátor Hongkong 
Pápež František 17. mája 2021 vymenoval otca Stephena Chow Sau-yana SJ, za nového biskupa Hongkongskej diecézy; jeho funkčné obdobie ako apoštolského administrátora sa tak týmto dňom skončilo.

 Členstvo 
Bol členom nasledujúcej jednotky Rímskej kúrie:
 Kongregácia pre katolícku výchovu (20132019)

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných Benediktom XVI.

 Iné projekty 

 Zdroj 

Kategória:Čínski kardináli
Kategória:Absolventi Pápežskej univerzity Gregoriany